Tyra Tønnesen

Tyra Bondevik Tønnesen (født 18. mai 1967 i Trondheim) er en norsk teaterregissør og dramatiker. Hun har en doktorgrad i improvisasjon fra Statens teaterhøgskole, KHiO.

Kunstnerisk virksomhet

Regissør 
Tønnesen har regiutdannelse fra Kunsthøgskolen i Oslo, og debuterte som teaterregissør på Trøndelag Teater i 2001. Debutoppsetningen var Bertholt Brechts Mutter Courage. Hun har arbeidet ved de fleste teatre i Norge, deriblant en rekke ganger ved Nationaltheatret i Oslo. I 2004 regisserte hun teaterversjonen av Carl Frode Tillers roman Skråninga, som Tiller selv hadde dramatisert, og som hadde urpremiere på Det norske teatret. I 2005 ble hun nominert til Heddaprisen for regien på Skråninga. 

Somrene 2005 og 2006 var hun instruktør for Spelet om Heilag Olav på Stiklestad.

Dramatiker 
Tønnesen har både skrevet flere egne teater- og musikalforestillinger, og dramatisert andre forfatteres skjønnlitterære verk. Familiemusikalen Påfuglen er et eksempel på Tønnesens arbeid som dramatiker.

Referanser

Eksterne lenker 
 

Norske dramatikere
Norske teaterregissører
Personer fra Trondheim kommune